經數: 一七二一

經名: 法華義疏卷第十

頁數: 六一一

上              欄

化他. 其義轉勝. 故在第三. 第四得無量旋陀

羅尼. 於法門中圓滿具足出沒無□勝前樂

說. 故在第四. 第五轉不退法輪. 前雖得旋持

未得不退. 今登不退故勝前. 第六能轉淸淨

法輪. 前雖不退猶未淸淨. 今證淸淨故勝前

也. 問前一佛世界後言三千大千世界. 此有

何異. 答大智度論云. 十方各如□沙三千大

千世界名一佛世界. 是故三千與一佛世界

異也. 次明八生當得菩提者第二辨損生益.

有人言. 從七地至金剛心成損生之義. 無明

住地煩惱分爲九品. 一品爲一生緣. 謂隨斷

一品卽損一生. 今七地下忍聞經爲緣登七

地上忍. 斷一品惑損於一生故言八生當得

菩提. 七地上忍聞經爲緣. 登八地下忍. 斷一

品惑損一生. 餘七生在八地下忍聞經爲緣

進登八地上忍. 復斷一品惑損於一生. 餘六

生在八地上忍聞經爲緣登九地下忍. 進斷

一品復損一生. 餘五生在九地下忍聞經爲

緣登九地上忍. 復斷一品損於一生. 餘四生

在而文中. 從八生乃至四生者經文存略故

爾當知. 四生卽是九地上忍也. 從九地上忍

聞經爲緣登十地下忍. 斷一品復損一生. 餘

三生在. 從十地下忍聞經爲緣登十地上忍.

斷一品復損一生. 餘二生在. 從十地上忍聞

經爲緣登金剛心. 斷一品復損一生. 所餘一

生佛果斷之乃盡也. 今謂此釋於義難明不

能具[&FFFF]#其得失. 今明經論之中有二種生. 一

者應生. 二者實生. 如智度論釋往生品. 明一

生菩薩及三生菩薩□是應生何以知然者.

中              欄

住十地菩薩不應受人天生. 而今受人天生

者此是應生. 今言八生乃至一生者. 八過受

人天生故得菩提乃至受兜率天一生當得菩

提. 故是應生也. 然應生有多少者隨緣故爾.

亦得由悟理深淺斷惑輕重. 是故應生有多

少也. 次言實生者如仁王經嘆菩薩三十生

功德. 一地有三生. 謂入分爲初生. 住分爲中

生. 滿分爲終生. 攝大乘論地論悉有三位. 若

依此義明八生者. 本是七地終生之人聞經

力故登八地始生. 故餘八生在. 本是八地始

生之人聞經力故得入八地住分餘七生在.

本是八地住分人聞經得滿分猶六生在. 本

是八地滿分聞經得入九地初分餘五生在.

本是九地初分聞經得入住分餘四生在. 本

1是住分聞經得入滿分餘三生在. 本是九地

滿分聞經得入十地初分餘二生在. 本是十

地初分聞經得入住分餘一生在. 本是住分

聞經力故得入十地滿分便坐道場得成佛.

蓋是一方次第悟. 作此論之. 若超悟者其間

無定. 權實二生. 正就實生. 以聞經得實益故

依法華論云八生乃至一生得菩提者. 此以

初地離三界分段生死隨分能見眞如佛性名

得菩提. 非究竟無上菩提也. 此意明本是地

前之人聞經力故隨分淺深. 經八過受分段

生乃至一過受分段生便證初地菩提也. 問

聞經說壽量云何得無生忍乃至發菩提心.

答若依舊明此經辨無常佛者不應得無生

忍. 何以然者說無常云何令人悟實相耶. 又

佛旣無常終歸磨滅何足可樂而發心心之.

下              欄

若言此經是覆相常者旣是覆相便非了義.

云何得了義益耶. 若言此經明佛決定常者

卽是常見. 云何令人得無生忍耶. 今明此品

說佛法身絶四句超百非. 故前云無有生死

若退若出乃至非實非虛非如非異. 卽知非

常非無常不長不短. 而長短適緣常無常善

巧. 時衆聞此故得無生及發菩提心也. 問佛

壽無量而衆生壽自然有量. 此乃衆生佛二

見. 諸有二者無道無果. 云何得益. 答若作二

見卽不得益. 今旣悟佛壽無始無終不生不

滅絶四句超百非. 卽了己身亦爾. 此卽悟衆

生佛不二. 是故得益. 問此經但明佛壽無生

滅始終. 何處辨衆生壽亦無生滅始終. 答作

此問者不讀法華壽量品. 壽量品云. 如來如

實知見. 三界無有生滅. 乃至非實非虛. 故知

三界卽是法身. 亦令衆生作如此悟也. 問餘

經悟道者少此敎何故得益多耶. 答此經結

會始終開二權二實. 卽敎無不周. 理無不備.

所應得道者盡在此經. 是故悟道者多. 二者

如來一化凡有三門. 一攝邪歸正門. 二攝異

歸同門. 三攝因歸果門. 法華之前唯有一門.

此經初分謂攝異歸同門. 後分之經攝因歸

果門. 又此經結會始終則具足三門. 三門攝

理敎旣周聞之□皆悟道. 三者釋迦所化凡

有二子. 一者失心. 二者不失心子. 不失心子

始從華嚴終竟法華聞敎皆悟. 餘失心者待

佛唱滅至說涅槃方得解了. 今辨不失心子

所應悟者□皆得悟. 是故入道者多. 不失心

子凡有二種一直往菩薩二□少入大. 此二

經數: 一七二一

經名: 法華義疏卷第十一

頁數: 六一二

上              欄

種人聞法華經皆得悟道所以多也. 復有八

世界微塵下第二明地前得發菩提心益也.

佛說是法下第二明瑞相. 顯理旣彰悟道非

一. 是故感於嘉瑞. 凡有八瑞. 如文所列也. 問

前開三顯一何故無瑞耶. 答初明一權一實

義未究竟. 及三根聲聞生信猶淺故未現瑞.

今具開二種權實悟道人多. 故現瑞也. 爾時

彌勒下第四明彌勒疑除領解說偈稱嘆. 十

九行偈分爲四別. 初一行頌所說敎. 次十行

頌得益之人. 次六行頌瑞相. 後兩行稱嘆佛.

第二段中又開三別. 初一行總明得益. 次八

偈別頌得益. 後一偈總結稱嘆也. 八偈又二.

初七行頌得聖益. 後一行頌凡發心益. 七偈

之中三行頌增道. 三行頌損生. 一行總結頌

斯二也. 爾時佛告彌勒下第五格量稱嘆. 就

文爲二. 一長行. 二偈頌. 長行有三. 第一正述

功德. 第二正格量. 第三結嘆也. 若有善男子

下第二格量. 但擧五度不擧波若者信解壽

長. 此心卽是般若. 不可還以波若格量般若

也. 又般若卽是佛壽照境之義. 名平等大慧.

用大慧爲命爲名爲1慧命. 卽此大慧用法故

身. 故名法身. 故知波若卽是佛壽. 不可以壽

格量壽也. 勝□經具擧六度格量者此是無

方便波若耳. 若善男子下第三結嘆. 偈文但

頌後二章. 十四偈頌格量. 五偈半頌結嘆功

德. 初又二. 十二偈別頌五度. 兩偈頌格量. 初

又二. 初一偈明時長行廣總明五度. 次別頌

五度也. 又阿逸多下大段第三次辨流通. 凡

十一品半經. 開爲二別. 初四品半明[&FFFF]#嘆流

中              欄

通. 從囑累品竟經七品明付囑流通. 要須歎

法義人福慧深重方得憑累使受化弘通. 故

分此二也. 就初文又二. 一從此文至不輕品

三品半經正明歎法美人. 第二神力一品佛

見二世衆生聞經得益心生歡喜現大神力.

初章又二. 第一從此盡品略[&FFFF]#嘆流通. 第二

三品廣[&FFFF]#嘆流通. 初又二. 第一歎佛在世時

人弘經功德. 第二嘆佛滅後時人弘經功德.

就初有三. 第一明聞慧功德. 何肉廣聞下第

二明思慧功德. 阿逸多下第三明修慧功德.

又復如來滅後下第二明佛滅後持經人功

德. 初長行後偈頌. 長行明四品人. 一下品謂

聞慧人. 二中品思慧人. 三上品修慧人. 四上

上品修慧之中更開此一品也. 何肉讀誦下

第二人也. 凡有二句. 一歎持經人頂戴如來.

阿逸多下第二歎持經人攝諸功德. 文有四

句. 第一總明歎持經之人攝起塔造寺功德.

卽爲以佛舍利下第二別明持經人得起塔功

德. 阿逸多下第三別明持經人攝得造寺功

德. 是故我說下第四總結持經人具得塔寺

二種功德. 肉復有人下第三明上品修慧人.

若人讀誦下第四上上品人. 偈文但頌三品

人不頌第一聞慧人. 十一行半頌第二思慧

人. 次三句頌修慧上品人. 不瞋不惡口下頌

修慧上上品人也

法華義疏卷第十

下              欄

法華義疏卷第十一

胡吉藏撰

隨喜功德品第十八

此下三品第二廣明持經功德奬勸流通. 三

品卽爲三章. 初隨喜品明弟子下品功德. 第

二法師品明五種法師卽是中品功德. 第三

常不輕品明持法華得六根淸淨乃至成佛謂

上品功德. 約位分者初隨喜人從發心至十

信位. 第二六根淸淨三十心位. 故法華論云

得六根淸淨者凡夫人以經力故得根勝用未

入初地. 而經文云未得無漏. 故知是地前人.

第三常不輕品寄[&FFFF]#而言從內凡以上乃至得

佛. 此之三品則攝大乘五十二位. 五十二位

賢聖皆從法華經生故嘆經勝用勸物宣持也.

所以有此品來者. 一者遠從前法師品明二

世弟子聞經隨喜上雖言卽與授記未廣說其

功德. 今欲說之故有此品來也. 二者若依品

次相生聞上分別功德欣然相傳故有隨喜

品. 三者上品末說如來滅後若聞此經不生

毁□. 起隨喜心當知是爲深信解相. 今欲說

其功德故有此品來也. 四者欲擧劣顯勝歎

其功德勸物宣持. 但默念隨喜福已無邊. 肉

復書持讀誦等耶. 五者上品明受持供養此

經功德無量. 復有人不能書持更謂不得功

德. 是故今明若不能書持但起隨喜心福亦

無邊. 又流通此經命初辨隨喜品者. 此經明

二權二實與昔說相違. 執敎之徒逆耳違心

經數: 一七二一

經名: 法華義疏卷第十一

頁數: 六一三

上              欄

不能信受. 是故今明隨喜功德無邊. 卽是勸

信解. 問何人聞經不生隨喜. 答見塔品中已

出六人. 今明四種. 一者學小乘人保執昔敎

聞二權二實逆耳違心不生隨喜. 二者執此

經猶是無常因果猶未究竟. 若聞一乘之因

辨有佛性一乘之果常住不滅. 亦逆耳違心

不生信受故不生隨喜. 三者執覆相常人聞

此經開方便門示眞實相究竟無餘了義之

說. 亦逆耳違心不生隨喜. 四者有所得人保

權執實若聞非權非實無依無得謂是斷見.

亦逆耳違心不生隨喜. 故隨喜者難得所以

功德多也. 問云何名隨喜相耶. 答二段經各

有體用. 乘權乘實體用者不三不一言斷意

忘謂乘體. 昔爲物說三今破三說一謂乘用

也. 身權身實中體用者法身非常無常. 命不

長不短. 亦言斷意忘謂佛身體也. 昔無常今

常. 昔短今長謂身用也. 隨順二權二實體用

而生歡喜故有隨喜相也. 問隨喜有幾種. 答

略有二種. 一隨喜法. 二隨喜人. 隨喜法者若

順此經而生歡喜卽是金剛般若. 信心不逆

故名隨喜. 二隨前人所作而生歡喜. 如見受

持此經乃至解說而生歡喜故名隨喜人. 問

能隨喜心與所隨喜事優劣云何. 答有四句.

一者俱無優劣. 所隨喜是無所得. 能隨喜亦

無所得. 二者能所俱劣. 所隨喜是有所得. 能

隨喜亦是有所得. 三者所隨喜勝. 能隨喜劣.

如凡夫隨喜聖人所作善根. 四者能隨喜勝.

所隨喜劣. 如聖人隨喜凡夫所作善根. 問大

品經明有所得隨喜□向是雜毒食. 雜毒食

中              欄

者初食雖美後則害身. 有所得隨喜初感人

天之報後必受生老病死憂悲苦惱. 今明何

等隨喜耶. 答佛意明隨喜法華. 法華是無所

得法. 卽是波若. 故前格量中擧五度除於波

若. 故知作無所得隨喜. 又若作有所得隨喜

者. 有所得還感世間果報. 云何能勝後財法

二施耶. 問有能隨喜心. 有所隨喜事. 云何成

無所得耶. 答旣稱能所. 卽是因緣. 故能不自

能. 能名所能. 所不自所. 所名能所. 如此能所

無有自性. 卽是寂滅. 故中論云. 因緣所生法

卽是寂滅性言. 寂滅者蓋是能所宛然未嘗

能所. 故稱寂滅. 寂滅宛然而不失能所. 能所

宛然而寂滅.  卽是方便實慧. 寂滅宛然而能

所卽是實慧方便. 故大品云. 菩薩隨喜欲不

墮想心見三[&FFFF]#倒者當用波若方便力也. 問

四等中喜禪支中喜七覺中喜五受中喜與今

何異. 答四等喜是慶他得樂. 禪支中喜是自

慶有所除得. 五受中喜此通垢淨自他. 七覺

中喜但是無漏. 與今□異也. 問但作無得隨

喜亦作有得隨喜耶. 答始行菩薩未堪習無

得觀. 但作有得隨喜猶勝逆耳之人也. 品爲

二. 初問次答. 問有長行與偈. 彌勒發問者. 隨

喜□向是菩薩法門. 是故大士爲物發問. 所

以的言佛滅後者爲正不値佛世衆生望岸自

絶者也. 佛答亦二. 初長行次偈. 長行又二. 初

正明隨喜功德. 答彌勒問. 第二汎明餘四種

人所得功德. 明隨喜人中有三. 第一通明五

十人隨喜功德. 第二取最後第五十人擧財

法二施格量. 第三擧後肉初. 明初者彌勝前.

下              欄

又開三. 一明隨喜人. 聞是經隨喜已下第二

明聞法隨喜. 從法會出下第三次明轉敎. 隨

喜卽是自行. 轉敎謂化他也. 是諸人等下明

第二人自行化他. 餘人聞已下明第三人自

行化他. 如是展轉至第五十人上略出三人.

今從四人已上至第五十. 阿逸多下第二格

量第五十人. 上則明隨喜. 今此辨功德. 則是

品題二事. 一隨喜. 二功德. 又開四別. 第一許

說誡聽. 若四百萬億下第二正擧財法二施

以問彌勒. 三彌勒奉答. 四佛格量. 初擧財施.

二擧法施擧財施中前明福田. 次辨施主. 擧

六趣明四生者雜心云. 六趣但攝正生不攝

中陰攝生不盡. 今欲攝生盡故說四生. 天與

地獄一向化生. 餓鬼有胎化生. 人畜具四也.

所言六趣者開合不同. 或合爲一. 謂分段生

死. 或分爲二. 卽善惡二趣. 或分爲三. 所謂三

界. 又分爲五. 依正法念經修羅有二. 或鬼或

畜. 故無別道. 依伽陀經修羅有鬼畜天. 三道

所攝. 故無別道. 依此經則爲六道. 智度論云.

三種地獄. 謂寒熱黑. 三種畜. 地水空. 三種

鬼. 餓鬼食不淨鬼神鬼. 依餘經二地獄. 一正

地獄在大海下. 二邊地獄在餘山間. 正地獄

有一百三十六所也. 依正法念經畜生有三

十四億種類. 具有四生四食. 餓鬼有二. 一在

人中. 二在鬼界. 閻色提下五百由旬是餓鬼

國. 種別有三十六. 始從□身餓鬼終至燃身

餓鬼. 有形無形者六趣之與四生所攝. 謂一

門攝衆生. 卽是趣門及與生門. 今以二門攝.

謂有形無形也. 次三門攝. 謂有想無想非有

經數: 一七二一

經名: 法華義疏卷第十一

頁數: 六一四

上              欄

想非無想. 次四門攝. 無足二足四足多足. 皆

是增數法門以攝生也. 有人心福下次明施

主. 而作是念下次明法施. 凡有三句. 前明法

施意也. 卽集此衆生下第二正明法施. 一時

皆得下第三次明得益. 前二是法施. 今明福

田也. 彌勤白佛下第三彌勒奉答. 佛告下第

四正明格量. 二施時長行廣所以不及隨喜

者. 財施是世間因. 法施但得二乘. 隨喜超凡

越聖必當作佛. 故隨喜勝也. 如十方螢火不

及一日. 大千野干不及一師子. 智度論云. 三

千草樹不及一如意樹. 又罪福從乖府理生

世間. 二乘善根去理遠故福少. 隨喜去理近

是故福多. 善有三品. 財施是世間因爲下品.

法施令得二乘是名中品. 隨喜作佛名爲上

品. 阿逸多如是下第三以後肉初. 有人言. 初

人最勝後人劣者第一前聽佛說法. 次五十

人聞法隨喜卽是五十位. 謂十地四十心. 第

五十人是十信初心. 最初人是十地終心. 故

後不及初也. 今明不爾. 聞經勝劣前後不定.

今且就一方明之. 初人親聞是故福勝. 後

則傳聞其福則劣也. 又阿逸多下第二汎明

餘四人. 彌勒但略問隨喜. 佛廣答者智度論

釋往生品云. 身子略問而佛廣答者. 如貧人

乞少物富者多惠施也. 問品具明五人功德.

何故偏題隨喜品. 答隨喜是五人之初. 故偏

說也. 又今品以別標名. 下法師品從通受稱

二名相避故互擧也. 第一人取其往詣聽法.

故得乘天宮等報. 若就聽法邊明得報者福

則無邊. 此中三品人. 若下品動足得乘象馬

中              欄

報. 中品得乘七珍輿. 上品乘天宮也. 第二人

但取分坐義邊故得三王之報. 若就聽法邊

福則無窮. 第三人正取勸人聽法華義得四

種報. 一者勸人聽經則是其人善友. 故後還

得値善友報. 所以言與陀羅尼菩薩共生一

處也. 二者勸人聽法前人受敎須臾聞法發

生智慧後還得智慧果報. 是故經云利根智

慧. 三者以口業勸人聽微妙法生他正信正

解. 故得離口醜陋得端正果報. 四者勸人聽

經是人善友世世常得見佛聞法信受敎誨.

何肉一心下第四人. 其福最勝報不可說也.

偈十八行. 頌前五人. 卽爲五別. 但不次第. 初

九行頌第一. 次五行頌第四. 所以超頌第四

者以第四人與初人皆是廣說功德故一處頌

之. 餘三旣是略說故一處頌之. 又隨喜是爲

他人說法人. 第四勸他聽法人□是爲他. 義

意相成故一處頌也. 次兩行頌第二. 次一行

頌第三. 此旣是行詣及分坐令坐. 義類相續

故相次頌之. 後一行頌第五. 前第一釋長行

有三. 今九行具頌. 初一行半頌第一. 最後人

下六行半頌第二擧二施格量. 次一行頌第

三擧後肉初也

法師功德品第十九

所以有此品來者一者遠從法師品生. 法師

品略明二世弟子兩世法師. 隨喜品已廣說

二世弟子功德. 今次廣說兩世法師功德. 二

者近從分別功德品末明三品人. 一者下品

謂隨喜人. 隨喜品已廣明其功德. 今次廣說

餘二品人. 故有此品來也. 三者上隨喜品雜

下              欄

明世出世二種功德. 如乘天宮及輪王坐處

謂世間功德. 隨喜轉敎後得成佛出世功德.

今品但明出世功德. 以六根淸淨三界所無

故稱出世也. 約位明者前是十信弟子位. 今

是三賢師位. 約人者前品明五人. 今品亦明

五人. 此品明弘法之師得六根淸淨功德以

奬勸持經也. 品開爲二. 第一總明五種法師

得六千功德. 第二別釋對常精進者一隨緣

所宜. 二者此人持經已得根淨果報故還對

之. 三者欲得淨根必須精進. 因名表義故對

之也. 六千功德者菩薩行善不出三業. 身三

口四意三. 合爲十善. 一善爲首餘九莊嚴. 是

則十善互相莊嚴成百善也. 自行百善. 敎他

行百善. 人[&FFFF]#歎百善. 法[&FFFF]#歎百善. 合爲四百

善. 約五種法師皆具四百成二千善也. 此二

千善又有上中下品. 故成六千也. 有人言. 菩

薩行十善. 一善亦以九善莊嚴故成十善. 十

善便成百善. 自行百善. 敎他行百善. 歎法爲

百歎人爲百合爲四百. 此之四百有上中下

品. 成千二百. 三根持經用勝具得三品故有

千二百. 餘三根持經用劣但得中下二品故

有八百. 有人言. 就百福爲論. 此經云百福相

莊嚴. 藥王品百福莊嚴臂. 則知六根皆具百

福. 一一福各十善莊嚴成一千功德. 一根一

千則爲六千. 但1三根於弘經事勝功德則多

2餘三旣劣故少也. 明五種法師爲因故得六

千功德也. 普賢觀經明懺悔六根罪故得六

根淨. 但 懺悔有二法. 初對十方生身佛就事

中懺悔六根罪. 故云從無始來六根所作三

經數: 一七二一

經名: 法華義疏卷第十一

頁數: 六一五

上              欄

障今悉懺悔. 次對法身佛依實相懺悔. 觀六

根是因緣生本來寂滅. 具此二懺悔故六根

淸淨. 問作二懺悔故六根方淨. 云何此經云

五種法師得六根淸淨. 答觀身實相懺悔卽

是持於此經. 故不相違也. 是善男子下第二

別開六根淸淨. 一一中各有長行與偈父母

所生眼者法華論云. 凡夫人以經力故得勝

根用未入初地. 若入初地則捨三界分段身

便不用父母所生眼也. 1龍樹判二忍亦爾. 柔

順忍中名爲肉身. 無生忍則是法身亦名法

性生身. 今經所說肉眼者是柔順忍也. 問眼

但應見色. 云何言見業因緣果報. 答小乘人

云肉眼但見色法也. 天眼通因天眼爲方便

故發天眼智能知未來生死等事. 法華論云.

六根淨者於一一根中具足六用. 是故眼根

亦知業行及果報也. 問六根云何得互用. 答

悟六根卽是實相. 實相卽是法身故六根無

□. 所以得互用. 問根具功德旣多少不同. 云

何同見三千. 答如燈雖大小同照一室也. 問

何故但見三千不多見耶. 答智度論云. 三千

界外有風輪與眼相違故不能見. 問旣能見

三千. 何故不名天眼. 答非修禪所得淨色來

入眼中. 又非生彼天報得. 故不名天眼. 問二

乘天眼見三千與今何異. 答二乘但見三千

國土. 今依實相懺悔. 及持經力得此眼見諸

佛及踊出菩薩及寶塔. 故與二乘異. 問普賢

觀云懺悔六根罪. 今云持經. 有何異耶. 答一

乘卽實相故持經卽懺悔. 懺悔卽持經也. 彌

樓山者此云高山. 又云光山. 須彌山者此云

中              欄

安明山. 亦云好高山. 次釋耳根長行爲三. 初

總明五種法師爲因. 得千二百耳功德下第二

明果. 以是淸淨耳下第三別歎耳用. 則是明

功德也. 有三句. 初總明聞聲. 象聲下別明聞

聲. 以要言之下總結聞聲. 言而不壞耳根者

欲聞卽聞隨意自在. 故不壞也. 又持經人悟

法寂滅雖聞而無所聞. 故稱又壞也. 問耳云

何勝眼得千二百耶. 答無眼之人不妨自行化

他. 生聾之人闕此二義故耳勝眼劣. 次釋鼻

根. 長行亦二. 初明五種法師爲因. 次明功德

果. 果中亦三. 謂總別結. 別中爲二. 初明聞三

果內香. 及聲聞香下聞三界外人香. 初有二.

初明聞欲界香. 次聞色無色界香. 欲界中有

二. 初聞人中香. 次聞天香. 人中三. 初聞非衆

生香. 次聞衆生香. 及草木下合聞二香. 欲天

中亦有衆生非衆生二香. 色無色界亦有二

香. 尋文易知. 上聲亂聞. 今不亂者互顯故也.

言遙聞香者問小乘有三說. 一者婆沙云. 三

根合中知. 謂鼻舌身. 三根離中知. 謂眼耳意.

雜心云. 二根離中知. 意不當離合也. 成論云.

眼但離而不合. 鼻舌身合而不離. 耳根亦合

亦離. 聞外聲爲離. 聞耳鳴聲[&FFFF]#合. 意根非離

非合. 今何故言鼻遙聞耶. 答舊釋云任根常

用則如上三釋. 今依經力故鼻能遙聞. 法華

論云. 一根具六用. 而言鼻遙聞香者此是知

境勝用. 鼻根知故此意鼻根旣具六用. 豈不

能遙聞香耶. 蓋是菩薩無六而六權智巧用.

若六而無六卽未曾用也. 無六而六名實方

便. 六而無六爲方便實. 持經人旣悟此經具

下              欄

足二慧故能爾也. 普賢觀意亦爾. 知六卽實

相故知六常無六. 悟實相卽六根故無六而

常六. 故六不六無□. 此是悟有無無□. 又就

有中六根自無□能一根爲六用. 六根爲一

用. 華嚴云. 眼入三昧耳出正受觀眼無生無

自性. 說空寂滅無所有卽其證也. 問毘曇云

上界無香味. 今云何言聞梵世香. 答梵世有

細香. 小乘人力劣不能知故言無香. 大士利

根無塵不察故云聞梵香. 問成論言金銀無

香金剛無味. 何偈云地中衆伏藏聞香知所

在. 答有人言. 論云無者無有[&FFFF]#香. 今言有者

有細香也. 有人言. 此是著體物故有香. 金銀

之質則無香也. 例如風本無色觀音品云假

使黑風. 隨所吹處故得此名今亦爾也. 今謂

同上破毘曇義小乘根鈍不知其天香. 大士

則知也. 須曼那華此云好意華. □提華香此

云生亦云實. 波羅羅華此云重(佇龍切)波利質

多羅波利此云護. 質多羅云種種. [&FFFF]#□陀羅

此云大遊戱地地破也. 瞻蔔華香此云黃華

樹. 亦云金色華. 舌功德中得二種果. 一者得

上味果. 謂諸苦[&FFFF]#物至其舌根皆變成上味.

此有二義. 一如天惡食變成上味. 如餓鬼好

食反成不淨. 二者佛咽喉中有甘露泉和一

切食皆成甘露. 今持經人隨分有之. 問舌能

知味惡味未到舌皆變成上味者. 耳能聞聲

聽諸惡聲. 何不變成好聲耶. 答皆互通也. 耳

旣遍聞好惡聲. 舌亦精別一切味. 但互歎耳.

又餘人不能遠聞聲. 今歎持經力能遠聞. 餘

人不得上味. 歎持經人力能得上味. 又聲不

經數: 一七二一

經名: 法華義疏卷第十一

頁數: 六一六

上              欄

益身故不須變. 味正資質體故須變也. 食中

具諸塵味. 塵旣變者堅觸亦變成軟. 乃至赤

色變爲白飯. 擧一例諸. 又味正益身所以論

變. 餘不正益故不論變也. 是人所在方面諸

佛皆向其處說法者. 此人旣背惑向理故常

見佛面. 故如轉面向之. 若背理向惑則不見

佛如佛背之. 釋身根中得淨身果. 類上鼻旣

遙聞香. 身根亦遙覺觸. 但今不取此義. 明餘

人心不淨故身根不淨. 持經人心淨故在身

則淨. 如阿難形面如明鏡老少色像皆現其

中也. 偈云唯獨自明了者持經人獨自明了.

餘人不持經故不見菩薩所見也. 釋意根中

偏言如來滅後者擧一類諸也. 明意淸淨具

得四辨. 聞一句一偈謂法辨. 通達無量義謂

義辨. 能演說一句一偈謂辭辨. 而言一月四

月一歲者一月者是十二中之初. 四月是四

時中之一. 一歲是時終. 略擧初中後三時也.

三千大千世界下第四知機. 卽是樂說辨也

常不輕菩薩品第二十

所以有此品來者凡有七義. 一者1三品明三

種功德. 上二品明下中二功德竟. 今次明上

品功德. 二者此經始末明宣持之人得三世

功德. 分別功德品初明十二種利益. 聞經悟

道現世功德. 從分別功德品至法師品歎經

能生未來衆生功德. 今此一品歎經能生過

去世衆生功德. 此皆約佛在時作此分三世.

經力雖多不出利益三世. 三者近證法師品

故來. 上雖言持經之人得六根淨未有其事.

今引釋迦本生親自證驗. 證驗者正證佛滅

中              欄

後持經人得六根淨. 以奬勸未來衆生令持

經也. 四者上明六根淨果. 今[&FFFF]#六根淨因. 欲

得根淨當如常不輕菩薩一心忍諸打罵爲物

弘經. 必於現身得根淨也. 五者欲說衆生悉

有佛性成一乘義故說此品. 一切衆生但有

佛性無有餘性. 故唯有一乘無有餘乘. 舊云.

法華經但明善人有佛性. 涅槃經始辨有心

皆得成佛. 今明此品正辨惡人有佛性義. 方

便品明一女之善皆成佛道. 則知一切有心

□有佛性皆成佛也. 問此衆生是何等惡人.

答保執小乘拒逆大乘是謗方等人. 又執小

人不信大乘. 於大乘無信是一闡提人. 卽是

極惡人. 有佛性義與涅槃經無異也. 六者自

上以來明授記義猶自未盡. 上但明佛授記

未明菩薩授記. 則能授記人未盡. 上但授善

人記未授惡人記. 則所授人未盡. 上但現在

授記未明佛滅後亦得授記. 此則時節未盡.

今欲明三種盡義故說此品. 七者上來二品

餘經已廣歎持經人之福勸物明修行. 今次

廣[&FFFF]#謗法毁人之罪誡約未來勿造斯業. 故

說此品也. 常不輕者一切衆生常有佛性. 故

云諸法從本來常自寂滅相. 大士得此觀心

故常不輕物從人標名也. 品開爲二. 初長行

次偈. 長行爲三. 一者雙標信毁二人. 二引過

去雙證二事. 三雙嘆. 卽嘆法義人. 第一雙標

爲二. 初明毁人得罪. 告得大勢者顯此菩薩

知法本來常寂滅相有正觀勢力. 不爲結惑

所2□令弘經人亦學之也. 又卽是顯常不輕

得大忍力不爲打罵所□令持經人經其行

下              欄

也. 如前說者指譬喩品末也. 其所得功德下

第二明持經人得福也. 得大勢下第二引過

去事雙證. 就文爲二. 第一明緣由. 第二正出

常不輕事. 緣由中又二. 初明一佛出世. 次明

多佛出世. 初有七句. 一明時節也. 有佛名威

音王下第二化主. 劫名離衰下第三出劫名.

國名大城下第四出國名. 其威音下第五明

敎門. 因三菩提說六波羅蜜者. 因者由也. 由

令衆生得三菩提. 是故如來說六度. 得大勢

下第六明壽命. 正法住世下第七明住持. 正

法像法滅盡之後下第二明多佛出世. 最初

威音王下第二正出常不輕事. 又開二別. 初

明二人行因. 次明二人得果. 行因之中凡五

雙. 第一明行因時節. 謂正法已滅於像法中

有信毁二人. 所以偏據像法者欲勸像法衆

生持經亦得根淨. 又誡像法之人勿毁人謗

法也. 增上慢比丘下第二雙標二人. 初標惡

人次標善人也. 得大勢下第三雙明二人行

因. 前明善人行因. 此菩薩用三業破病弘經.

一者身業體拜. 二口業[&FFFF]#嘆. 所以身敬者以

一切衆生皆有佛性. 是當來佛. 今欲敬於當

來佛故禮拜之. 口嘆亦爾. 以皆有佛性當得

成佛故歎當佛也. 身口旣有敬嘆必經意地

故具足三業弘法華經也. 律云比丘不禮俗

人. 今云禮四衆者大小乘法異. 如涅槃云. 有

知法者若老若少皆應恭敬. 問于時何故行

敬歎事弘一乘耶. 答不輕弘經凡有二種. 一

者密說. 二者顯說. 行於敬嘆卽是密說一乘.

後得根淨具智慧神通顯說一乘. 所以前密

經數: 一七二一

經名: 法華義疏卷第十一

頁數: 六一七

上              欄

後顯者. 末世之時增上慢人惡强善弱不可

頓說. 故初但得□[&FFFF]#說之. □[&FFFF]#之中但明作

佛. 謂顯實義. 未得被斥二乘故不開方便門

也. 深敬汝等者顯衆生有正因佛性也. 而言

深敬者旣有佛性. 卽是當佛爲敬之極. 故云

深也. 又衆生有佛性是甚深義. 故言深敬. 行

菩薩道者明緣因佛性也. 雖有佛性要須修

行乃得見也. 當得作佛者本有佛性. 今復行

因具緣正二因義故得成佛. 然經云一切衆

生本來是佛. 於緣謂非佛. 如長者見窮子是

己兒. 而窮子自謂客作非長者兒. 是故現佛

於緣成當也. 又此中未堪說衆生本來是佛

但得說當成. 後顯說中方得明諸法從本來

常自寂滅相卽是佛也. 四衆之中下第二辨

惡人行因. 須菩提不起他諍今生他瞋者亦

是大小乘異. 宜適時而勸也. 如此經歷多年

下第四雙重明二人行因. 今前明善人行因

前但行善因. 今次明忍惡也. 說是語時下明

惡人行因也. 避走遠住下第五雙重明行因.

上明忍於口罵. 今次忍身打擲也. 以其常作

是語故下結常不輕名. 卽顯惡人行因義. 問

常不輕弘經與法師品三事何異. 答常不輕具

足三事. 有慈悲心方能行於敬嘆卽是入如

來室. 忍於打罵謂著如來衣. 深敬汝等卽是

了知諸法常寂滅相. 謂坐如來座也. 經歷多

年常行此事卽是以不懈怠心爲四衆說法.

又卽是四安樂行. 以知有佛性佛性卽是第

一義空謂空寂行. 旣行敬嘆卽無□慢. 能忍

打罵寧有嫉心. 經歷多年忍苦弘道. 則具大

中              欄

慈悲. 故備四行也. 是比丘臨欲終時下第二

明二人得果. 前明善人得果. 次明惡人得果.

善人得果有二. 善明得果. 次結會古今. 得八

種果. 一者聞法能持果. 此中云二十千萬億

偈者卽是首盧偈也. 卽得如上眼根淸淨下

第二得根淨果. 得是六根下第三明得延壽

果. 是大士體法無生滅. 寧有心於存亡. 但欲

爲物弘經故示有長命耳. 於時增上慢下第

四惡人信伏果. 大神通力者謂身示現神通

力. 樂說辨力者口業說法. 大善寂力者意得

禪定. 又敎化下第五善人住道果. 命終之後

下第六捨身値佛果. 放諸佛法中下第七得

六根常淨無所畏果. 今謂常不輕得八果. 約

位有三. 初得根淨內凡三賢之果. 二得根

常淨卽得初地已上. 得無生忍了悟一切法

本來寂滅故根常淨. 三得佛地果. 未得根淨

之前則十信位. 而弘經故此人具五十二位

賢聖也. 得大勢下第八明當得作佛果也. 八

果不出三報. 初四是現報. 次一是生報. 後三

是後報. 得大勢於汝意云何下第二結會古

今. 得大勢彼時四衆下第二明惡人得果. 亦

開爲二. 初正明得果. 二結會古今. 得果中有

二. 一得惡果. 二得善果. 前得惡果後得善果

者由打罵常不輕故得於惡果. 後信伏隨從

故得善果. 問經云. 諸佛菩薩不爲衆生作煩

惱因緣. 云何禮拜[&FFFF]#嘆生其惡因. 後令其得

苦果耶. 答有二種義. 一者增上慢四衆惡已

成就必墮地獄. 今禮拜[&FFFF]#嘆爲作出地獄因

得佛之緣. 非是生彼惡也. 所以知爾者常不

下              欄

輕未禮之時已是增上慢. 爾時已執小不信

大是謗方等人也. 二者如世良醫治病有二.

一者與美藥卽便病差. 二與苦藥初雖不悅

後必安樂. 諸佛亦爾. 自有初說妙法. 卽便了

悟自有初爲說法增其謗心墮於地獄. 後因

此善必得解脫. 若不爲說無解脫期也. 問譬

喩品云. 謗法華人入阿鼻獄逕無數劫. 今何

故但千劫耶. 答四衆若直爾起謗卽如彼說.

今聞不輕强爲其說. 雖謗毁籍此力故受苦

則輕及後得信解. 問不輕爲是實行爲是權

行. 答旣壽量之[&FFFF]#. 則知是權行也. 畢是罪已

下第二明得善果. 得大勢於汝意云何下第

二結會古今. 得大勢當知下第三大段嘆敎

勸修又二. 先歎次勸. 前歎敎者由法華力故

常不輕得二種益. 一者畢其餘罪謂滅惡力.

二得六根淨乃至成佛. 謂生善力. 所化四衆

亦得二益. 一者由經力受苦輕微. 二得出地

獄乃至不退菩提也. 是故諸菩薩下第二勸

修. 偈文不頌長行雙標信毁. 信頌雙1證及歎

敎勸修. 卽爲二別. 初十五行半頌第一雙證.

餘四行頌第二嘆敎勸修. 上雙證有二. 第一

緣由. 第二正明常不輕事. 今具頌之. 初一行

半頌第一. 是佛滅後頌第二. 長行有二. 一明

行因. 次辨得果. 今具頌之. 前四行頌二人行

因. 其罪畢已下十行頌得果. 初五行頌善人

得果. 時四部衆下五行頌惡人得果. 開示敎

人令住涅槃者□令識諸法從本來常寂滅相.

名此爲法華敎得涅槃也. 億意萬劫下第二

頌歎敎勸修. 兩偈頌歎敎. 以衆生種中道不

經數: 一七二一

經名: 法華義疏卷第十一

頁數: 六一八

上              欄

二善根旣少故. 於其人爲難聞佛亦難說也.

二行頌勸修. 以難聞得聞. 難說已說. 宜及時

修行. 勿生疑也

如來神力品第二十一

[&FFFF]#歎流通門有二. 一者三品餘經正明歎法

美人. 二者明如來現神力. 所以初歎法美人

後現神力者. 上旣歎法美人. 諸佛道眼見現

在十方未來遐劫二世衆生咸欲宣持. 由此

善根自致作佛. 是故歡喜現大神力. 二者上

雖嘆法美人以勸宣持義猶未盡. 今更現神

力重嘆法美人奬勸弘經. 故下文云. 諸佛神

力無量無邊. 以是神力於無量劫嘆經功德

猶不能盡. 是故行者應須受持. 三者顯此神

力從此經生. 若欲得斯果報宜受持此經也.

四接上品生者上品雖引過去證得六根淸

淨. 而時衆取信未明故廣現神力. 五者此經

始終凡有三會. 初在靈鷲山穢土一會說乘

權乘實. 次三變八方同國土爲淨土. 以明身

權身實. 三從神力品十方世界通達無□. 同

爲一土令十方衆生皆聞法華. 此三會處從

狹至廣. 徒衆亦從少至多也. 品開爲二. 第一

諸菩薩聞上嘆法美人發誓弘經. 第二佛見

菩薩發誓弘經心生歡喜故現大神力. 諸菩

薩踊出凡有二意. 一爲開發壽量則善其始

也. 二發誓流通令善其終也. 眞淨大法者對

二乘之僞故稱爲眞. 累無不盡所以稱淨. 德

無不備. 目之爲大. 爾時世尊下第二現神力.

初長行次偈. 長行爲二初現神力. 二歎法勸

修. 現神力又二. 第一明現神力. 第二明時衆

中              欄

[&FFFF]#見得益. 初文又二. 第一明於大衆前. 第二

正明現大神力. 所以於衆前者欲利益大衆

故. 二欲嘆佛自在神力無所畏故. 第二正明

現神力. 中凡現五種神力. 一現舌相表說二

權二實無有虛妄. 法華論云. 出廣長舌者令

憶念故. 卽是令憶念佛所說不虛. 二放光者

顯此經能滅惑生解如光除暗顯物. 又欲令

彼此相見. 問前二處但放一光. 今何故放一

切毛孔光遍照十方耶. 答上二處爲表唯有

一乘及法身無二故但放一光. 今欲流通此

經令二世衆生皆得信持故放一切光也. 次

分身佛亦現二瑞者欲顯同一法身皆是應[&FFFF]#

故同現二瑞. 又衆見多佛現於神力則信敬

益深. 一佛或可所言不實十方諸佛何容欺

□. 故同現舌相也. 滿百千歲者神力一時未

足希有. 滿百千歲方是奇特. 又是顯法久住

故神力時長. 問何故攝於舌相而不收光. 答

表說法事竟故攝舌相. 欲令十方通徹彼此

相見故不收光. 涅槃經表所作已辨故收光

也. 一時□咳俱共彈指者. 舊云□咳表說二

權二實暢悅佛心. 法華論云. 現□咳聲說偈

令聞故. 聞已如實修行不放逸故. 彈指者表

覺悟衆生令修行者得覺悟故. 動地者亦令

衆生覺悟知佛說法. 又示無常相令速修此

法. 又表現在十方衆生遙聞此會說法華經.

隨喜供養[&FFFF]#此善根後當成佛. 是故地動依

法華論意. 舌相□咳屬口業瑞. 放光彈指屬

身業瑞. 動地謂意業瑞. 而經文次第者初二

是色瑞. 次兩是聲瑞. 此四是謂正果瑞. 動地

下              欄

是依果瑞. 五瑞次第者舌爲說敎之主. 故初

現之. 說敎必有滅惑生解之用. □令十方通

洞彼此相見. 故次放光. 旣彼此相見故□咳

令聞令聞爲令覺悟. 是故彈指. 此四是現正

果瑞竟. 次動地現依果瑞也. 其中衆生第二

十方衆生[&FFFF]#瑞. 前1二處瑞多利益此會. 今現

五種神力多爲益十方故明十方[&FFFF]#見. 又開

四別. 初明[&FFFF]#見歡喜. 卽時諸天下第二諸天

唱告勸隨喜供養. 者諸衆生下第三明十方

順從. 所散諸物下第四佛重現二種神力. 一

成寶帳表成法身不二. 卽後分經. 通達無□

如一佛土者同顯所乘不別. 謂初分經. 爲表

十方同悟斯二. 爾時佛告下第二歎法勸修.

初歎法次勸修. 歎法之中略明四句. 如來一

切所有之法者卽初分經乘權乘實法也. 如

來一切自在神力者第二後分經身權身實.

短長適化謂自在神力也. 如來一切□要之

藏者此二攝義無不周. 故稱爲要. 昔所未說

故名爲□. 如來一切甚深之事者授五乘人

成佛之記爲甚深事也. 此四句卽是次第. 又

攝一部義周也. 又初句明一乘因果之法. 次

句一部所現神通. 第三句因果神通昔所未

說故名□要. 第四句不異前釋. 是故汝等下

第二奬勸也. 偈文爲二. 初頌現神通意. 次頌

勸修. 現神通力爲三. 初偈明爲益現在十方

衆生故現神力. 次兩偈正頌現神力. 第三一

偈爲利未來衆生故現神力. 囑累是經故下

第二頌奬勸. 又開二別. 第一稱歎. 第二勸持.

初稱歎凡有七門. 初兩偈頌功德無邊歎. 次

經數: 一七二一

經名: 法華義疏卷第十一

頁數: 六一九

上              欄

一偈半得見諸佛歎. 次兩偈諸佛歡喜歎. 次

一偈不久得佛歎. 次一偈半得四無□歎. 次

一偈得經旨趣門嘆. 次一偈半滅惑生解嘆.

持法華經人得此七種果. 第二勸持如文

囑累品第二十二

自上已來明稱歎流通. 今次辨付屬流通. 問

小乘辨佛永入無餘不復化物可須付囑. 此

經明法身常存有感斯應. 何故明付囑耶. 答

有三因緣. 一者時衆聞佛慇懃付囑則重法

情深各欲宣持. 二付諸菩薩卽令其自行化

他. 三者衆生於菩薩有重緣故令其弘法化

物. 亦開二別. 一者此品正明付囑. 第二藥王

已下奉命宣通. 所言囑累者. 囑謂付囑. 累謂

憑累. 但囑累有二. 一以法付人. 謂以大乘妙

法付諸菩薩. 二以人付人. 以二世衆生付囑

四依菩薩. 如金剛波若論以根未熟菩薩付

囑根熟菩薩. 今具此二也. 智度論云. 波若非

□密法付囑聲聞. 法華是□密法付囑菩薩.

論自釋云. 波若未明羅漢作佛. 但明菩薩作

佛其言易解. 故聲聞能通宜付囑聲聞. 法華

明阿羅漢成佛於昔敎爲甚深. 聲聞未解故

付囑菩薩. 品開爲三. 初佛付囑. 二菩薩受付.

三明說經事竟. 三文各二. 初文二者第一摩

頂付屬. 而言現大神力者. 有人言. 卽是前品

七種神力. 今謂不爾. 釋迦以數尺之手一時

遍摩千世界塵數菩薩頂. 神力之大亦[&FFFF]#其

如斯也. 而作是言者前現大神力謂意業付

囑. 以手摩頂謂身業付囑. 今明口業也. 難得

菩提者歎菩提難得欲令物尊重法也. 此經

中              欄

明二權二實. 今總言菩提者卽一正觀. 正觀

縱任自在. 故名爲乘. 卽初分經. 能長短適化

名爲壽量. 謂後分經也. 今總言菩提卽攝二

分. 所以者何下第二釋囑累意. 卽是示宣通

之方. 宣通之方凡有三種. 一者令上學諸佛.

二者令下知根性. 三者具此二義法無不弘

人無不益. 爲報佛恩. 如來內有三德. 一有大

慈悲常欲拔苦與樂. 二無諸□[&FFFF]#不藏惜法

寶. 此二卽是佛功德業也. 亦無所畏者第三

句明智慧業. 內具此三德外與衆生三種智

慧. 佛之智慧照有慧也. 如來智慧照空慧也.

自然智慧空有二種任運能知. 卽無功用慧

也. 此之1三慧攝慧義盡. 此經雖明二權二實

意在攝入佛慧. 故偏說之. 汝等亦應隨學者

上明內有三德外與三慧. 今勸菩薩學之. 勿

生□[&FFFF]#者□有五種. 一住處□. 二家□. 三施

□. 四稱歎□. 五法□. 法□有七過. 一世世常

盲. 二生生愚癡. 三常在怨家中生. 四失聖胎.

五三世佛怨. 六善人遠離. 七無惡不造. 有此

重過故偏誡之. 於未來世下第二勸下知根

性. 凡有二句. 一者明有大心人宜授以實說.

二者若有衆生不信一乘當爲說. 三乘敎. 汝

等若能下第三若能上學佛二德. 下知兩機

則通法利人謂報佛恩也. 問文云. 若有衆生

不信受者卽於如來餘深妙法中爲說. 然小

乘三藏非是深妙. 大法卽是大乘. 云何別有

餘深妙耶. 答方等有二. 一者大乘二者一乘.

餘法卽是大乘. 同何故信大乘不信一乘耶.

答有二種人信大乘不信一乘. 一者是小乘

下              欄

信大品等. 以大品等雖是大乘未廢小乘故

小乘信大乘自是菩薩法. 信小乘是聲聞法.

二者新學菩薩亦信大品云. 大品明菩薩法

爲說大品等是我等所行. 非二乘所行也. 問

小乘人旣不信一乘. 何故信大品等大乘. 答

大品等密令捨小密令信大. 如前信解品中

密大乘有自他兩敎也. 亦爲新學菩薩說大

品令密信一密捨三也. 時諸菩薩下第二菩

薩受付. 亦開兩別. 第一一稱受付. 諸菩薩下

第二三過順旨. 一一文中皆具三業受付. 初

內心歡喜. 二身業恭敬. 三口業順從. 爾時釋

迦下第三明說經事畢亦開二別. 一釋迦令

諸佛各還所在. 二大衆欣慶. 問何故令分身

各還本土多寶獨稱還可如故耶. 答一多之

疑易斷故令分身散席. 常滅之惑難破故多

寶獨停. 如故者直令閉塔未遣還土也. 次大

衆歡喜如文. 問何故歡喜. 答從經初至囑累

品明佛所乘法能乘人究竟故大衆歡喜. 下

藥王品乃明菩薩所乘法能乘之人故囑累品

在中間也

藥王菩薩本事品第二十三

自下第二諸菩薩奉命宣通故有藥王品等來

也. 一者上來說法華經. 今說行法華經人所

得果報以勸宣持也. 二者智度論云. 波若有

二門. 一者說法爲波若. 二者明來生往生諸

菩薩等行波若人亦爲說於波若. 法華亦爾.

上來說法爲法華. 今明諸菩薩德行亦是說

於法華. 故法華有無量門令物悟入也. 三者

十二門論釋大乘義. 凡有二種. 一者諸佛大

經數: 一七二一

經名: 法華義疏卷第十一

頁數: 六二○

上              欄

人之所乘故名爲大. 二者彌勒文殊等諸大

士之所乘故名爲大. 具此二門乘義乃備. 此

經明一乘亦爾. 一者諸佛所乘. 二菩薩所乘.

自從經初至神力品明佛所乘之法及能乘之

人. 此一章竟. 是故付囑. 從此已後明菩薩所

乘之法及能乘人. 但上開所乘之法及能乘之

人以爲二段. 今合明所乘法能乘人. 開合不

同者爲轉勢說法故也. 四者衆生根性結緣

不同. 上來化與釋迦結緣衆生. 斯事已竟. 今

化與諸菩薩結緣衆生. 故品品之中皆有悟

道其證也. 五者淨名經云. 或以1諸佛而作佛

事. 或以菩薩而作佛事. 上來明諸佛作佛事

竟此次明菩薩作佛事. 六者明善知識凡

有二種. 一者諸佛是衆生眞善知識. 是故普

集分身及過去多寶. 今次明菩薩爲衆生善

知識故廣說菩薩也. 如華嚴說經竟至流通

分法界品中. 廣明諸菩薩是善財眞善知識.

法華卽是華嚴. 故說法華竟. 流通分中亦明

無量菩薩宣通一乘是衆生眞善知識也. 依

法華論合此六品以爲四章. 初之二品明苦

行力弘經. 謂藥王以身命財報恩供養. 弘經

利人敎化衆生. 妙音菩薩分形六趣弘宣一

乘謂苦行力也. 第二觀音陀羅尼二品明護

難力弘經. 觀音以人護難. 陀羅尼以法護難

名護難力弘經. 第三妙莊嚴王品示現功德

勝力. 謂淨藏淨眼有勝功德能令父王□邪

入正. 卽是衆生眞善知識. 謂勝功德力. 第四

普賢品亦名護法力. 謂普賢以大神力宣通

此經令無留難. 亦名護法力. 四門次第者. 苦

中              欄

行力謂報恩供養宣通此經. 卽上弘大法也.

但受化之徒多諸留難. 宜須救之. 方可受道

卽是下濟. 故有第二門也. 所以下濟者良由

有勝功德. 故擧勝功德力釋成下濟. 所以能

上弘者必須護法. 故擧護法釋成上弘. 宣通

之意唯此四門也. 此品四章. 一宿王華問. 二

佛答. 三時衆得益. 四多寶稱歎. 問中又三. 一

總問. 二偏問苦行. 三請答. 文處易知. 佛答爲

二. 一說藥王本因緣. 二者歎敎人. 人謂行法

之人. 法謂成人之法. 卽是歎人美法一雙. 就

初又二. 一明緣由. 二正說藥王本事. 緣由中

五事. 一時節有佛號日月下明化主. 其佛有

八十下辨徒衆. 佛壽四萬下明壽命. 彼國無

有下明國土. 國土中前明無穢. 地平如掌辨

有淨也. 一箭道者二里也. 爾時彼佛下第二

正明藥王本事又開四別. 一明說經. 是一切

衆生下第二明悟解. 得此三昧下第三報恩

供養. 佛告宿王華下第四結會古今. 就第三

中又開二別. 第一明現世報恩供養. 第二明

轉身報恩供養. 良以得恩深重故須累世報

之. 初文又二. 第一明外財供養. 從三昧起下

第二辨內身供養. 兜樓波畢力迦者. 羅什云.

出龍神國此土所無故不□也. (有人□畢力迦爲[&FFFF]#池也)

一切衆生喜見下第二明轉身供養. 又開爲

二. 初明佛在世時供養. 二明佛滅後供養. 初

文二. 一明前爲父說於佛所得二種恩以化

父. 二明欲往佛所報恩供養. 得恩中又二. 初

一偈半明聞法利益恩. 說是偈已第二明供

養得利益恩. 甄迦羅頻婆羅阿褒婆等偈者.

下              欄

有人言. 初是四言偈. 次是五言偈. 後是七言.

今明不爾. 此文有二數. 一者八百千萬億蓋

是此土之數. 從百轉增至億. 自那由他已上

皆是外國數名. 卽從億轉增故有那由他等.

不應如前釋也. 而初八者總貫於百乃至阿

褒婆等也. 如三僧祇之類. 注經云. 蓋是外國

數名. 如此土2[&FFFF]#兆之類也. 甄迦羅(正法華. 云何作)頻

婆羅(正法華. 云[&FFFF]#式)阿褒婆(正法華. 云不動)大王我今下第二

明供養又開二別. 一明佛在世供養. 卽偈文

是也. 至此文以來備三業供養. 前明入三昧

雨華香等謂意業供養. 次從定起燒身謂身

業供養也. 今說偈明口業供養. 又合此三業

以爲二雙意業供養謂外財供養. 燒身爲內

身供養. 此二謂供養門也. 今亦有二. 一者恭

敬. 二者[&FFFF]#歎. 此四□是報恩之事也. 爾時一

切下第二明佛滅後供養又開三別. 第一喜

見發問開涅槃之端爾時日月第二如來滅

度. 涅槃時到者謂安住三德爲入涅槃也. 滅

盡時至者捨應歸眞也. 爾時一切衆生下第

三正明供養又開二別. 初明外財供養. 爾時

一切衆生復自念言明內身供養又開五別.

一者正明燒臂. 令無數下第二時衆得益. 爾

時諸菩薩下第三時衆悲感. 于時一切下第

四明菩薩發誓身返平復. 當爾之時第五感

諸瑞相. 佛告宿王華下第四結會古今. 兼勸

人燒指供養. 問依毘尼結戒燒身得偸蘭遮.

燒臂得突吉羅. 此菩薩將不犯罪耶. 答此或

可在家菩薩. 不預犯戒之例. 設令出家適時

而化. 如身子與須達共載一車而不犯罪也.